
universalis Ecclesiae cum ritu duplici minore, missa propria, die5. Julii quotannis 
festivitas eorum celebranda. 

AD PATRIARCHAS PRIMATAS ARCHIEPISCOPOS ET EPISCOPOS UNIVERSOS CATHOLICI 
ORBIS GRATIAM ET COMMUNIONEM CUM APOSTOLICA SEDE HABENTES. 


YENERABILIBUS FRATRIBUS PATRIARCHIS PRIMATIBUS ARCHIEPISCOPIS ET EPISCOPIS 
UNIVERSIS CATHOLIOI ORBIS GRATIAM ET COMMUNIONEM CUM APOSTOLICA SEDE HABENTIBUS 


LEO PP XIII 


VENERABILES FRATRES SALUTEM ET APOSTOLICAM BENEDICTIONEM. 


Grande munus christiani nominis propagandi, beato Petro principi Apostolorum ejus- 
que Successoribus singulari mode demandatum, Romanos Pontifices impulit, ut sacri 
Evangelii nuntios ad varias orbis terrarum gentes diversis temporibus mittendos curarent, 
prout res et consilia miserentis Dei postulare viderentur. — Quamobrem sicut Augustinum 
ad Britannos in culturam animorum legaverunt, Patritium ad Hibernos, Bonifacium ad 
Germanos, Villebrordum ad Phrisios, Batavos, Belgas, aliosque persaepe ad alios; sie 
etiam apostolici muneris apud Slaveniae populos obeundi facultatem CYRILLO et METHODIO, 
viris sanctissimis, concesserunt; quorum instantia maximisque laboribus perfectum est, ut 
illi Evangelii lumen aspicerent, et ab agresti vita ad humanum civilemque cultum dedu- 


<erentur. 
Cyrillum et Methodium, par Apostolorum nobilissimum, si hominum fama, beneficio= 


rum memor, cclebrare Slavonia tota numquam desiit; ron minore certe studio colere 

Ecclesia Romana consuevit, quae et utrumque eorum, quamdiu vixerunt, multis rebus ho- 
noravit, et alterius demortui cineribus carere noluit. —lnde jam ab anno wpccorxur Sla- 
vonici generis Bohemis, Moravis et Croatis, qui solemnia in honorem Cyrilli et Methodii 
celebrare quotannis die nono mensis martii consueverant, indulgentia Pii IX immortalis 
memoriae decessoris Nostri permissum est, ut deinceps diem quintum mensis Julii festum 
agerent, horariasque preces ob Cyrilli et Methodii memoriam persolverent. Neque multo 
post, quo tempore Concilium magnum ad Vaticanum haberetur, perplures Episcopi ab hac 
Apostolica Sede suppliciter petiverunt, ut eorumdem cultus et stata solemnitas ad uni- 
versam Ecclesiam propagaretur. Verum infecta ad hanc diem re, et ob temporum vices 
mutato per eas regiones reipublicae statu, opportunus Nobis oblatus videtur locus iuvandi 
Slavoniae populos, de quorum incolumitate et salute solliciti magnopere sumus. Igitur cum 
paternam caritatem Nostram nulla in re ab iis desiderari patimur, tum latius proferri 
augerique religionem volumus hominum sanctissimorum, qui Slavonicas gentes sicut olim, 
disseminata fide catholica, ab interitu ad salutem revocarunt, ita nunc sunt caelesti pa- 
trocinio potenter defensuri Quo autem magis emergat, quales sint quos orbi catholico ve- 
nerandos et colendos proponimus, placet rerum gestarum historiam breviter attingere. 

Cyrillus et Methodius fratres germani, Thessalonicae amplissimo loco nati, Constan- 
tinopolim mature concesserunt, ut in ipsa urbe Orientis principe humanitatis artes addis- 
cerent. Nec latuit scintilla ingenii, quae jam tum elucebat in adolescentibus; nam uterque 
plurimum brevi profecerunt; at Cyrillus maxime, qui eam scientiarum laudem adeptus est 
ut singularis honoris caussa Philosophus appellaretur, Non longo intervallo monachum 
agere Methodius coepit; Cyrillus autem dignus est habitus, cui Theodora imperatrix, auc- 
tore Ignatio Patriarcha, negotium daret erudiendi ad fidem christianam Chazaros trans 
Chersonesum incolentes, qui idoneos sacrorum administros Constantinopoli imploraverant. 
Quod ille munus non gravate accepit, Itaque Chersonam in Tauris adlatus, sermoni ver- 
naculo illius gentis, ut quidam ferunt, aliquamdiu operam dedit, eoque tempore sibi con- 
tigit optimis auspiciis, ut S. Clementis I P. M. sacros cineres inveniret, quos quidem 
haud difficile agnovit cum ex pervagata majorum memoria, tum ex anchora, quacum ipsa 
martyrem fortissimum Trajani imperatoris jussu in mare praecipitem actum, et deinde 
conditum fuisse constabat. — Tam pretioso thesauro potitus, in Chazarorum urbes sedes- 
que penetravit; quos praeceptis suis edoctos et Dei numine instinctos, multiplici supersti= 
tione deleta, ad Jesum Christum adjunxit, Recenti christianorum communitate optime 
constituta, continentiae simul et caritatis memorabile documentum edidit, cum oblata ab 
indigenis dona omnia recusavit, excepta servorum, qui christianum nomen profiterentur, 
manumissione, Mox Constantinopolim rediit alacer, atque in monasterium Polychronis, 
quo se jam Methodius receperat, Cyrillus ipse secessit. 

Interim res apud Chazaros prospere gestas ad Rastilaum Moraviae principem fama 
detulerat. Is, Chazarorum exemplo incitatus, de aliquot operariis evangelicis Constantino- 
poli arcessendis cum imperatore Michaéle III egit, nec difficile, quod volebat, impetravit, 
Jgitur tot jam factis nobilitata virtus, proximorumque juvandorum in Cyrillo et Methodio 

perspecta voluntas effecit, ut ii Moraviensi expeditioni destinarentur, Cumque iter per 
Bulgariam instituissent christianorum initiatam sacris, nullo loco praetermittunt amplificandae 
religionis opportunitatem. In Moraviam vero, effusa obviam multitudine ad imperii fines, 
summa voluntate et celebri laetitia excipiuntur. Nec mora fuit, quin imbuere christianis 
institutionibus animos aggrederentur et in spem caelestium bonorum erigere; idque tanta 
vi, tam operosa industria, ut non longo intervallo Moravorum gens nomen Jesu Christo 
libentissime dederit. Ad eam rem non parum scientia valuit dictionis slavonicae, quam 
Cyrillus ante perceperat, multumque potuerunt sacrae utriusque Testamenti litterae, quas 
proprio populi sermone reddiderat, Quare omnis Slavorum natio plurimum homini debet, 
quod nou fidei christianae solum, sed etiam civilis humanitatis ex illo beneficium acceperit; 
nam Cyrillus et Methodius principes inveniendi fuerunt ipsas litteras, quibus est sermo 
ipsorum Slavorum signatus et expressus, eaque de causa ejusdem sermonis auctores non 
immerito habentur. 

Ex tam remotis disiunctisque provinciis rerum gestarum gloriam secundus rumor Ro- 
mam nuntiaverat, — Atque ita cum Nicolaus I P. M. fratres optimos Romam contendere 
jussisset, ii sine cunctatione imperata facere instituunt; romanumqueiter alacriter ingressi, 
reliquias S. Clementis secum advehunt. Quo nuntio, Hadrianus II, qui in loćum Nicolai 
demortui fuerat suffectus, Clero populoque comitante, obviam magna cum honoris signi- 
catione progreditur hospitibus illustribus, Corpus S. Clementis magnis extemplo prodigiis 
nobilitatum, solemni dueta pompa, inlatum est in Basilicam iisdem vestigiis paternae do- 
mus martyris invictissimi Constantiniano tempore excitatam. Deinde Cyrillus et Methodius 
de munere apostolico, in quo essent sancte laborioseque versati, ad Pontificem Maximum, 
assidente Clero, referunt. Et quoniam fecisse contra instituta majorum religionesque san- 
ctissimas arguebantur, quod sermonem Slavonicum in perfunctione munerum sacrorum 
usurpavissent, caussam dixere rationibus tam certis tamque illustribus, ut Pontifex totusque 
Clerus et laudarint homines et probarint. Tum ambo, dicto ex formula catholicae pro- 
fessionis saeramento, juratique se in fide beati Petri et Pontificum ftomanorum permansuros, 
Episcopi ab ipso Hadriano creati consecratique sunt, pluresque ex discipulis eorum variis 
Sacrorum ordinum gradibus initiati, 

Erat tamen provisum divinitus, ut Cyrillus Romae conderet vitae cursum anno DCOCLXIX 
die xiv Februarii, virtute magis quam tate maturus. Elatus est funere publico magni- 
ficoque apparatu, eo ipso, quo Pontifices Romani solent, et in sepulcro, quod sibi Hadrianus 
extruxerat, perhonorifice compositus. Sacrum defuncti corpus, quia Constantinopolim 
asportari populus romanus non pertulit, quamvis parentis moestissimae desiderio expetitum, 
deductum est ad sancti Clementis, atque hujus prope cineres conditum, quos Cyrillus ipse 
tot annis venerabundus asservarat. Cumque veheretur per Urbem inter festos psalmorum 
cantus, non tam funeris quam triumphi pompa, visus est populus romanus libamenta honorum 
caelestium viro sanctissimo detulisse. 

Haec ubi acta, Methodius jussu auspiciisque Pontificis Maximi ad consueta apostolici 
muneris officia in Moraviam episcopus remigravit. In ea provincia factus forma gregis 

ex animo rei catholicae inservire majore in dies studio institit; factiosis rerum novarum 
auctoribus, ne catholicum nomen opinionum insania labefacerent, fortiter resistere; Suen- 
topoleum principem, qui Rastilaum exceperat, ad religionem erudire; eumdemque officium 
deserentem admonere, increpare, demum sacrorum interdictione punire, His de caussis 
invidiam excepit teterrimi atque impurissimi tyranni, a quo actus est in exilium. Sed 
aliquanto post restitutus tempestivis adhortationibus impetravit, ut mutati animi indicia 
princeps ederet, pristinamque consuetudinem novo vitae modo redimi intelligeret oportere. 
Illud vero est mirabile, quod vigilans Methodii caritas, praetervecta Moraviae fines, sicut 
superstite Cyrillo Liburnicos et Servios attigerat, ita nunc Pannonios complectebatur, 
quorum principem, Cocelum nomine, ad religionem catholicam informavit, et in officio 
retinuit: et Bulgaros, quos ipsos cum rege eorum Bogori in fide christiani nominis confir- 
mavit; et Dalmatas, quibuscum caelestia partiebat communieabatque charismata; et Ca- 
rinthios, in quibus ad unius veri Dei notitiam cultumque traducendis plurimum elaboravit. 

Sed ea res molestiam homini peperit. Etenim quidam ex novella christianorum socie- 
tate, quia strenue actis rebus virtutique Methodii inviderent, apud Joannem VIII Hadria- 
ni successorem, insontem postularunt de suspecta fide violatoque more majorum, qui in 
sacris obeundis sermonem graecum aut latinum unum adhibere consueverunt, praeterea 
nullum. Tunc Pontifex ineolumitatis fidei disciplinaeque veteris studiosissimus,  Methodio 
Romam evocato diluere crimina, seseque purgare imperat. Is, ut semper erat ad paren- 
dum alacer conscientiaeque testimonio fretus, anno DOCCLXXX cum coram Joanne et Epis- 
copis aliquot Cleroque urbano adfuisset, facile vicit, eam prorsus fidem et se retinuisse 
constanter et ceteros diligenter edocuisse, quam praesente et approbante Hadriano decla- 
ratam, ad sepulerum principis Apostolorum jurejurando confirmarat: quod vero ad linguam 
Slavonicam in sacris peragendis usurpatam, se justis de caussis, ex venia ipsius Hadriani 
Pontificis, nec sacris litteris repugnantibus, jure fecisse. Qua peroratione ita se qualibet 
culpae suspicione liberavit, ut in re praesenti complexus Methodium Pontifex, potestatem 
ejus arcbiepiscopalem, expeditionemque Slavonicam libenti animo ratam esse jusserit. Insu- 
per, aliquot delectis Episcopis, quibus Methodius ipse praeesset, et quorum opera in 
administranda re christiana juvaretur, perhonorificis commendatum litteris in Moraviam 
cum liberis mandatis remisit. Quas res omnes postea Summus Pontifex confirmatas voluit 
per litteras ad Methodium datas, cum scilicet huie rursus subeunda malevolorum invidia 
fuit. Quare securus animi, cum Pontifice Maximo cunctaque Ecclesia romana arctissimo 
caritatis fideique vinculo conjunctus adsignatum sibi munus explere multo vigilantius per- 
severavit; nec diu desideratus est egregiüs operae fructus. Nam cum primum ipse per se 
ad catholicam fidem Borzivoium principem Bohemorum, deinde Ludmillam uxorem ejus, 
adhibito quodam sacerdote, perduxisset, brevi perfecit, ut in ea gente christianum nomem 
longe lateque vulgaretur. Per eadem tempora Evangelii lumen in Poloniam invehendum 
curavit; quo cum ille per mediam Gallaeciam penetravisset, sedem episcopalem Leopoli 
statuit. Inde, ut nonnulli tradiderunt, in Moscoviam proprii nominis digressus thronum 
pontificale Kiowense constituit. Cum his haud sane aresceutibus laureis in Moraviam re- 

versus est ad suos: jamque sese abripi ad humanum exitum sentiens, ipsemet sibi succes- 
sorem designavit; Olerumque et populum supremis praeceptis ad virtutem cohortatus, 
ea vita, quae sibi via in caelum fuit, placidissime defunctus est. — Uti Cyrillum Roma, 
sic Methodium Moravia decedentem luxit, amissum quaesivit, funere ejus modis omnibus 
honestato. 

Horum factorum, Venerabiles Fratres, periucunda Nobis accidit recordatio; nec me- 
diocriter commovemur, cum retro longe respicimus optimis initiis splendidam Slavonicarum 
gentium cum Romana Ecclesia conjunctionem. Etenim duo isti christiani nominis propa- 
gatores, de quibus loquuti sumus, Constantinopoli quidem ad ethnicos populos discesserunt; 
set tamen eorum missionem ab hac Apostolica Sede, catholicae unitatis centro, aut omni- 
no imperari, aut, quot plus vice simplici actum est, rite sancteque approbari oportuit. 
Revera hic in Urbe Roma ab iis est et suscepti muneris ratio reddita, et ad accusationes 
responsum; hic ad sepulera Petri et Pauli in fidem catholicam juratum, consecratioque 
episcopalis accepta una cum potestate sacri imperii, retento ordinum discrimine, consti- 
tuendi. Demum hinc est usus slavonici sermonis in ritibus sanctissimis impetratus; atque 
hoc anno deciuum expletur saeculum, ex quo Joannes VIII. P. M. ad Suentopolcum Mo- 
raviae principem ita scripsit: Litteras slavonicas...quibus Deo laudes debitae resonant, jure 
laudamus, et in eadem lingua Christi Domini Nostri praeconia et opera ut enarrentur 
jubemus. Nec sanae fidei vel doctrinae aliquid obstat, sive missas in eadem  slavonica 
lingua canere, sive Sacrum | Evangelium vel lectiones divinas Novi et Veteris Testamenti 
bene translatas et interpretatas legere, et alia horarum officia omnia psallere, Quam 
consuetudinem multas post vices sanxit Benedictus XIV per apostolicas Litteras anno 
MDOCLIV die xxv Augusti datas. — Pontifices autem Romani, quotiescumque opem rogati 
sunt a principibus viris, quo populis praeessent Cyrilli Methodiique opera ad christianos 
ritus traductis, numquam commiserunt, ut sua desideraretur in adjuvando benignitas, in 
docendo humanitas, iu consiliis dandis benevolentia, in rebus omnibus, quibuscumque pos- 
sent, eximia voluntas. Pre ceteris vero Rastilaus, Suentopoleus, Cocelus, sancta Ludmilla, 
Bogoris insignem Decessorum Nostrorum caritatem pro re et tempore experti sunt. 

Neque Oyrilli ad Methodii interitu constitit aut remisit paterna Romanorum Ponti- 
ficum pro Slavonize populis sollicitudo; sed in tuenda apud eos sanctitate religionis con- 
servandaque prosperitate publica semper enituit, Revera ad Bulgaros Nicolaus I sacerdotes 
qui pop.lum instituerent, et Episcopos Populoniensium et Portuensium ab Urbe Roma 
misit, qui recentem christianorum societatem ordinaret: item Bulgarorum crebris de sacro 
jure controversiis is ipse responsa peramanter reddidit, in quibus vel ii, qui minus Ec- 
clesiae Romanae favent, summam prudentiam collaudant atque suspiciunt. Ac post luctuo- 
sam dissidii calamitatem, laus est Inzocentii III reconciliasse cum Ecclesia catholica Bul- 
garos, Gregorii autem IX, Innocentii IV, Nicolai IV, Eugenii IV in reconciliata gratia 
retinuisse. — Similiter erga Bosnienses et Erzegovinenses, pravarum opinionum deceptos 
contagiis, insigniter eluxit Decessorum Nostrorum caritas, scilicet Innocentii III et Inno- 
centii IV, qui evellere ex animis errorem; Gregorii IX, Clementis VI, Pii II, qui sacrae 

potestatis gradus per eas regiones stabiliter firmare studuerunt, — Nec exiguam, nec- 
postremam curarum suarum partem Innocentius III, Nicolaus IV, Benedictus XI, Clemens 
V in Servios contulisse putandi sunt, a quibus fraudes, ad labefactandam religionem astute 
comparatas, providentissime continuerunt. — Dalmatae quoque et Liburnici ob fidei con- 
stantiam, vicissitudinemque officiorum a Joanne X, a Gregorio VII, a Gregorio IX, ab 
Urbano IV favorem singularem et gravia laudum praeconia adepti sunt, — Denique ipsa 
in Ecclesia Sermiensi, saeculo sexto barbarorum incursionibus deleta, posteaque sancti 
Stephani I Hungariae regis pio studio restituta, multa sunt Gregorii IX et Clementis XIV 
benevolentiae monumenta. 

Quapropter agendas Deo grates esse intelligimus, quod idonea Nobis occasio praebe- 
atur gratificandi genti Slavorum, communisque ipsorum utilitatis efficiendae, non minore 
certe studio, quam quod est in Decessoribus Nostris omni tempore perspectum. Hoc scilicet 
spectamus, hoc unice cupimus, omni ope contendere ut gentes Slavoniei nominis majore 
Episcoporum et sacerdotum copia instruantur; ut in professione verae fidei, in obedientia 
verae Jesu Christi Ecclesiae obfirmentur, experiendoque quotidie magis sentiant, quanta 
vis bonorum ab Eeclesiae catholicae institutis in convictum domesticum omnesque reipubli- 
cae ordines redundet. Illae quidem Ecclesiae plurimas et maximas curarum Nostrarum sibi 
partes vindicant; nec quicquam est, quod optemus vehementius, quam ut earum possimus 
commoditati prosperitatique consulere, cunctasque perpetuo concordiae nexu Nobiscum ha- 
bere conjunetas, quod est maximum atque optimum vinculum incolumitatis, Reliquum est, 
ut adspiret propositis Nostris et incoepta secundet dives in misericordia Deus, Nos inte- 
rim apud ipsum deprecatores adhibemus Cyrillum et Methodium, Slavoniae magistros, quo- 
rum sicut volumus amplificari cultum, ita caeleste patrocinium Nobis adfuturum confidimus. 

Itaque praecipimus ut, rato die quinto mensis Julii quem f. r. Pius IX constituit, 
in Kalendarium Romanae atque universalis Ecclesiae inseratur, agaturque quotannis festum 
sanctorum Cyrilli et Methodii cum ritus duplicis minoris Officio et Missa propria, quae 
sacrum Consilium legitimis ritibus cognoscendis approbavit. 

Vobis autem omnibus, Venerabiles Fratres, mandamus, ut has Litteras Nostras pu- 
blieandas euretis, et quae in iis praescripta sunt cunctos ex ordine sacricolarum, qui 
divinum Officium ritu Ecclesiae Romanae celebrant, servare jubeatis, in suis quisque Ec- 
clesiis, Provinciis civitatibus, Dioecesibus, et locis Regularium. Denique volumus, Vobis 
suadentibus et cohortantibus, in universum rogari atque orari Cyrillum et Methodium, ut, 
qua valent apud Deum gratia, Oriente toto rem christianam tueantur, imploranda catholicis 
hominibus constantia, dissidentibus rećonciliandae cum vera Ecclesia concordiae voluntate. 

Haec, ut supra scripta sunt, ita rata et firma esse jubemus, non obstantibus saneti 
Pii V Pontificis Decessoris Nostri aliisque Apostolicis super Breviarii et Missalis Romani 
reformatione editis Constitutionibus, statutis quoque ac consuetudinibus, etiam immemora- 
bilibus, ceterisque contrariis quibuscumque. 


Caelestium vero munerum auspicem et praecipuae Nostrae benevolentiae pignus, Apo- 

tolicam benedictionem Vobis omnibus, Venerabiles Fratres, cunctoque Clero et populo 
singulis Vestrum commisso peramanter in Domino impertimus. 

Datum Romae apud sanctum Petrum, die xxx Septembris Anno MDCCCLXXX Pontifi- 
catus Nostri anno Tertio, LEO PP. Xiil. 


L. 5159, 
Przewielebni dusz pastćrze obowiazani są po magać komisarzom Kon- 
skrypcyjnvym, przy sporządzaniu spisu ludności na poczatku roku 28814 
a szczegółnićj dołączać dla urodzonych od 1561 — 1871 wyciag bez- 
płatny z księgi metryk. 

Otrzymaliśmy od c. k. Namiestnictwa rozporządzenie z dnia 11. Listopada 1880 L. 
59041 dotyczące przeprowadzenia na początku roku 1881, obliczenia ludności w królestwie 
Galicyi, które dla wiadomości i zastósowania się doń, w caléj rozciągłości P. T. Ducho- 
wieństwu udzielamy: 

Z c. k. Namiestnictwa. L. 59041. 

Według ustawy z dnia 29. Marca 1869 N.67 Dz. p.p. i rozporządzenia Wysokiego 
c. k. Ministerstwa spraw wewnętrznych z dnia 6. Sierpnia 1880 N. 103 dz. p. p. ma być 
przeprowadzone na początku roku 1881 w królestwie Galicyi i Lodomeryi wraz z Wiel- 
kiém Księstwem Krakowskiém obliczenie ludności na podstawie stanu rzeczy z dnia 31, 
Grudnia b r. Obliczanie to, w myśl $. 14 powyzszéj ustawy, należy przedsiębrać w taki 
sposób, aby w każdćj miejscowości była spisaną w ogóle obecna tak krajowa jak i obca, 
a oddzielnie nieobecna krajowa ludność i aby ludność obecna została odróżnioną według 
głównych działów, jako to: płci, wieku, wyznania religijnego, stanu, przynależności, mowy 
potocznćj, powołania lub zatrudnienia; nieobecna zaś ludność według płci i miejsca pobytu, 

Prócz tego będą przytaczane inne jeszcze ważne daty statystyczne jak np. liczba cie- 
mnych, głuchoniemych, niedołężnych, obłąkanych, a we Lwowie i Krakowie właściwość 
stosunków zamieszkania. 

W powyższych miastach stołecznych, jakotéz w niektórych większych miasteczkach 
obliczenie ludności odbywać się będzie za pomocą kart oznajmujących, które rozdawane 
będą w potrzebnéj ilości właścicielom domów, a za ich pośrednictwem wszystkim partyom 
mieszkającym, które obowiązane są rubryki udzielonych sobie kart oznajmujących należycie 
i zgodnie z prawdą wypełnić, 

We wszystkich innych miejscowościach obliczanie ludności odbywać się będzie za 
pomocą arkuszy spisowych, których wypełnienie jest obowiązkiem ustanowionych na ten 
cel komisarzy konskrypcyjnych, według przedkładanych dokumentów i ustnych podań stron, 

Paragraf 19. powołanćj ustawy konskrypcyjnćj z r. 1869 przepisuje, ażeby co do 
tych krajowców, którzy w roku przedsiębrania konskrypeyi kończą 20. rok życia, jakotóż 
co do podrastającćj młodzieży męskićj, która dojdzie do tego wieku, dopiero w roku naj- 
blizszéj konskrypcyi, lub tóż w jedném z lat pośrednich, a zatem co do tych młodzieńców 
w ogóle, którzy przyszli na świat w latach od r. 1861 do 1871 włącznie dołączano do 
kazdéj karty oznajmującćj lub arkusza spisowego wolny od wszelkléj opłaty wyciąg z 

księgi metrykalnéj, według formularzy przepisanych rozporządzeniem  ministeryalnóm z 
dnia 6. Sierpnia 1880 N. 103 dz. pr. p. które to formularze jeszcze w bieżącym miesią= 
cu roze-łane zostaną, za pośrednictwem c. k. Starostw wszystkim urzędom narafialnym. 

Aby więc z jednéj strony umożliwić dokładne przeprowadzenie spisu ludności, która 
to czynność przy niskim stopniu oświaty ludu wiejskiego bez współudziału urzędów pa- 
rafialnych w należyty sposób uskutecznićby się nie dała, z drugiéj zaś strony zadosyć 
uczynić postanowieniom $. 19. ustawy konskrypcyjnéj i aby zatém obliczenie ludności 
pod każdym względem celowi odpowiadało, zechce Przewielebny Konsystorz polecić wszyst- 
kim urzgdom parafialnym, aby na wezwanie Starostów powiatowych wydawały bezzwło- 
cznie pomienione wyżćj wyciągi z ksiąg metrykalnych, a również ażeby komisarzy kon- 
skrypcyjnych w każdym razie wspomagały udzielając im bez trudności wszelkich żądanych 
wyjaśnień i szczegółów odnoszących do spisu ludności tam zwłaszcza, gdzie takowy od- 
bywać się będzie za pomocą arkuszy spisowych. 


We Lwowie dnia 11. Listopada 1880, 
W zastępstwie Zaleski. 


Do Przewielebnego Konsystorza, Biskupiego obrz. rzym. kat. w Tarnowie. 
Z Biskupiego Konsystorza w Tarnowie duia 18. Listopada 1880. 


Mutationes inter Venerabilem Clerum. 
N. 4715. R. D. Henricus Hradeczny, Cooper. in Jurków, translatus est in eadem qua- 
liate ad Niegowieć. 
N. 4946. R. D. Michael Sopata, Coop. in Wierzchosławiee, translatus est ad Jurków. 
N, 5004. R. D. Andreas Łuczkosiński, Coop. in Łapczyca, constitutus est Administra- 
tor spirit. ibidem. 
» R. D. Blasius Sąsiadek, Coop in Zawada, applicatus est ad Łapczyca, 
N. 5051. A. R. D. Blasius Gwiazdoń, Parochus in Wojniez, nominatus est Decanus 
Wojnicensis. 
N. 5053. R. D. Josephus Ociepka, Cooperator in Brzezie, translatus est ad Borowa. 
N. 226/pres A. R. D. Adamos Grębosz, Parochus in Rzochów, condeceratus est expo- 
sitoris canonicali. 
N. 5051. R. D. Josephus Franczak, Coop. in Dembno, constitutus est Administrator 
spiritualium ibidem. 
N. 5137, Franciscus Wolff, Parochua in Zaborów, constitutus est pro beneficio Krzęcin, 
Dioecesis Cracov. 
» R. D. Michaël Kryza, Coop. in Zaborów, constitutus est Administrator ibidem. 
N. 5178. R. D. Bartholomaeus Unger, Coop. ln Cieszkowice, institutus est pro Capel- 
lania locali in Okocim et 
» R.D. Antonius Rączkiewicz, Administr. spirit. in Okocim, applicatus est ad 
Ecclesiam Paroch. in Cięszkowice, 
N. 4985. Josephus duopata, Coop in Trzebunia, translatus est in eadem qualitate ad 


- Wierzchosławice, 
JOSEPHUS ALOJSIUS, E Consistorio Episcopali, 
Episcopus Tarnoviensis. Tarnoviae die 29. Novembris 1880. 


Tarnoviae 1880. Typis A, Rusinowski, Typographi ad honores Episcopalis, Impensis Conaistorij. 


